টিকিটের দাম ১ লক্ষ থেকে ৫ হাজার টাকা করল ফিফা!

ওয়েব ডেস্ক : আর মাত্র কিছু দিন। তার পরেই হতে চলেছে ফুটবল বিশ্বকাপ (FIFA World Cup 2026)। সম্প্রতি তার সূচি ঘোষণা করেছে ফিফা (FIFA)। তবে তার আগেই টিকিটের দাম (Ticket Price) নিয়ে বড় চমক দিল বিশ্ব ফুটবল নিয়ামক সংস্থা। এক ধাক্কায় অনেকটা কমে গেল দাম। তবে সব সমর্থকরা কি সেই টিকিট পাবেন?

২০২৬ সালে ফুটবল বিশ্বকাপ আয়োজিত করতে চলেছে আমেরিকা (America), মেক্সিকো (Mexico) ও কানাডা (Canada)। তবে সর্বনিম্ন টিকিটের দামই রাখা হয়েছিল অনেকটা। ভারতীয় মুদ্রায় যা ১ লক্ষ ৭০ হাজার টাকা। যা নিয়ে বিক্ষোভের মুখে পড়েছিল ফিফা। তার পরেই ফিফা সভাপতি জিয়ান্নি ইনফান্তিনো জানালেন, আমেরিকায় হওয়া ম্যাচগুলিতে টিকিটের দাম কমিয়ে ভারতীয় মুদ্রায় ৫ হাজার টাকা করা হয়েছে। তবে যে সমর্থকরা প্রিয় দলের খেলা দেখার জন্য নিজের সর্বস্ব বিক্রি করতে প্রস্তুত, শুধুমাত্র তাঁদেরকেই চিহ্নিত করেই সেই টিকিট দেবে ফিফা।

আরও খবর : KKR দলে নিতেই ছেলে সার্থক রঞ্জনকে কী বললেন পাপ্পু যাদব?

জানা গিয়েছে, দুই দলের ৪০০ থেকে ৭৫০ জন সমর্থককে এই টিকিট দেওয়া হবে। তাঁদের জন্য ‘সাপোর্টার এন্ট্রি টায়ার’ নামে বিশেষ আসন রাখা হবে। তবে বাকি ক্রিকেটারদের চড়া দামেই টিকিট কিনতে হবে। তবে এমন একতরফা সিদ্ধান্তকে নিয়ে ইতিমধ্যে সমালোচনা শুরু হয়েছে।

প্রসঙ্গত, তিন দেশের ১৬টি স্টেডিয়ামে হবে ফুটবল বিশ্বকাপ। আমেরিকার ১১, মেক্সিকোর ৩ ও কানাডার ২টি স্টেডিয়ামে এই টুর্নামেন্ট হবে। এর মধ্যে আমেরিকার ১১টি স্টেডিয়ামেই বেশ কয়েকজন সমর্থককে কম দামে টিকিট দেওয়া হবে। কিন্তু কানাডা ও মেক্সিকোর স্টেডিয়ামে এই সুবিধা দেওয়া হবে না।