নোবেল নয়, ‘ফিফা’ র শান্তি পুরস্কার পেলেন ডোনাল্ড ট্রাম্প

ওয়েবডেস্ক- নোবেল (Nobel) নয়, ‘ফিফা’ র (FIFA) শান্তি পুরস্কার (Peace Prize) পেলেন ডোনাল্ড ট্রাম্প (President Donald Trump)। ২০২৬ ফুটবল বিশ্বকাপের গ্রুপবিন‍্যাস মঞ্চে এই পুরস্কার ঘোষণা হয়। ট্রাম্পের গলায় সোনার পদক পরিয়ে দেন ফিফা প্রেসিডেন্ট জিয়ান্নি ইনফ্যান্টিনো (FIFA president gianni Infantino) ভারত-পাকিস্তান যুদ্ধ কীভাবে থামিয়েছেন সেই ভিডিও দেখানো হয়। বলা যেতে পারে, নোবেল পুরস্কারের আক্ষেপ কিছুটা হলেও ঘুচল মার্কিন প্রেসিডেন্টের।

ফিফা ‘শান্তি পুরস্কার’ নামের এক নতুন বার্ষিক পুরস্কার দেওয়ার পন্থা চালু করেছে বিশ্ব ফুটবলের নিয়ন্ত্রক সংস্থা (ফিফা)। প্রথমবার সেই পুরস্কারটি জিতে নিলেন মার্কিন প্রেসিডেন্ট ডোনাল্ড ট্রাম্প।

যুক্তরাষ্ট্রের ওয়াশিংটন ডিসির জন এফ কেনেডি সেন্টারে চলছে ২০২৬ বিশ্বকাপের ড্র অনুষ্ঠান। তবে এখনও মূল পর্ব শুরু হয়নি। প্রথমে সাংস্কৃতিক অনুষ্ঠান হয়। এর পর দেওয়া হল শান্তি পুরস্কার। ফিফা জানিয়েছে, শান্তির জন্য যাঁরা অসধারণ ও ব্যতিক্রমী পদক্ষেপ নেওয়া ও বিশ্বের মানুষের মধ্যে ঐক্য গড়ে তোলা ব্যক্তিই এই পুরস্কারের জন্য বিবেচিত হত। সেই বিবেচনায় এই পুরস্কার পেয়েছেন মার্কিন প্রেসিডেন্ট ট্রম্প।

আরও পড়ুন- ভারতে এসে পুতিন কী খাবেন?শেফ এসেছে রাশিয়া থেকে

পুরস্কার পাওয়ার পর ট্রাম্প বলেন, এটি সত্যিই আমার জীবনের অন্যতম সেরা সম্মান। আমরা লক্ষ লক্ষ মানুষের জীবন বাঁচিয়েছি। উদাহরণ হিসেবে কঙ্গো, যেখানে ১ কোটি মানুষ মারা গিয়েছিল এবং পরিস্থিতি খুব দ্রুতই আরও এক কোটি মৃত্যুর দিকে এগিয়ে যাচ্ছিল। ভারত ও পাকিস্তানের ক্ষেত্রেও আমরা যুদ্ধ শুরু হওয়ার ঠিক আগেই সেটি থামাতে পেরেছি। ট্রাম্পের কথায়, জিয়ান্নি একটি অসাধারণ কাজ করেছেন, টিকিট বিক্রিতে নতুন রেকর্ড গড়েছে। ফুটবল যেটিকে আমরা ‘সকার’ বলি, এর জন্য সুন্দর একটি স্বীকৃতি। এখন পৃথিবী আরও নিরাপদ। এক বছর আগেও যুক্তরাষ্ট্র ভালো অবস্থায় ছিল না, এখন আমরা বিশ্বের মধ্যে সবচেয়ে আলোচিত দেশ।

দেখুন আরও খবর-